hu cs hu hu hu hu hu cs hu hu hu hu hu hu hu en hu hu pt hu es hu hu hu hu hu zh hu hbs_lat hu en en hu hu hu hu hu da en sv fr en hu en hu en hu hu el hu hu eo cs hu eo cs cs hu hu hu hu cs hu hu hu hu hu hu hu hu hu hu hu it hu it it hu hu hu hu en en hu en hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar az ku bg ca hbs_lat da de eo es fa fi fr hi hbs_lat hy id it ja ko lv en nl nb pl pnb pt ro ru hbs_lat en sk hbs_lat sv te tr fy uz vi zh zh zh zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. november 22.
Ugrás a navigációhoz Ugrás a kereséshez
A kálium-klorátban található ionok szerkezete
100 °C-on: 555 g/l[1]
Veszélyes a környezetre (N)[1]
(S2), S13, S16, S27, S61[1]
1870 mg/kg (patkány, szájon át)[1]
Ha másként nem jelöljük, az adatok az anyag standardállapotára (100 kPa) és 25 °C-os hőmérsékletre vonatkoznak.
A kálium-klorát a kálium klórsavval alkotott sója. Képlete KClO3. Színtelen, monoklin szerkezetű kristályokból áll vagy fehér színű port alkot. Az oldhatósága hideg vízben kicsi, de forró vízben sokkal jobban oldódik. Nem higroszkópos. Vizes oldata semleges kémhatású. Az oldat íze sós, fanyar. Jól kristályosítható só.
Ha hevítik, megolvad és oxigénfejlődés közben kálium-perklorátra illetve kálium-kloridra bomlik.
2   K C l O 3 → K C l O 4 + K C l + O 2 {\displaystyle \mathrm {2\ KClO_{3}\rightarrow KClO_{4}+KCl+O_{2}} }
A bomlás mangán-dioxid jelenlétében már 140 °C-on végbemegy, oxigén fejlesztésére használják. Igen reakcióképes vegyület. Hevesen oxidál bizonyos éghető anyagokat, például szenet, ként, vörösfoszfort vagy cukrot ha ezekkel összekeverik. A folyamat már ütés vagy dörzsölés hatására is beindul és akár robbanáshoz is vezethet. Sósav jelenlétében klór fejlődik belőle. Ha kénsavval reagál, klór-dioxid (ClO2) képződik belőle, ami egy robbanékony vegyület.
K C l O 3 + H 2 S O 4 → K H S O 4 + H C l O 3 {\displaystyle \mathrm {KClO_{3}+H_{2}SO_{4}\rightarrow KHSO_{4}+HClO_{3}} }
3   H C l O 3 → H C l O 4 + 2   C l O 2 + H 2 O {\displaystyle \mathrm {3\ HClO_{3}\rightarrow HClO_{4}+2\ ClO_{2}+H_{2}O} }
Mérgező hatású, 10 grammja halálos lehet. A kálium-klorát gyomor- és bélbántalmakat, bőrkiütéseket, lázat és sárgaságot okozhat. Idült mérgezést okozhat a porának belégzése, ennek a tünetei táplálkozási zavar és légúti megbetegedések.
Kálium-klorát keletkezik, ha forró kálium-hidroxid oldatba klórgázt vezetnek.
2   K O H + C l 2 → K O C l + K C l + H 2 O {\displaystyle \mathrm {2\ KOH+Cl_{2}\rightarrow KOCl+KCl+H_{2}O} }
3   K O C l → K C l O 3 + 2   K C l {\displaystyle \mathrm {3\ KOCl\rightarrow KClO_{3}+2\ KCl} }
Képződik kálium-hipoklorit oldat hevítésekor is, ekkor autooxidációs folyamat játszódik le. Leggyakrabban úgy állítják elő, hogy forró kálium-klorid-oldatot elektrolizálnak és a katódon kiváló kálium-hidroxidhoz vezetik az anódon fejlődő klórt.
6   K O H + 3 C l 2 → K C l O 3 + 5   K C l + 3   H 2 O {\displaystyle \mathrm {6\ KOH+3Cl_{2}\rightarrow KClO_{3}+5\ KCl+3\ H_{2}O} }
Legnagyobb mennyiségben gyufa, tűzijátékok és robbanószerek gyártására használják. Az úgynevezett biztonsági gyújtó fejének elkészítéséhez antimon(III)-szulfiddal (Sb2S3) és kénnel keverik. A dörzsöléskor hő fejlődik, ennek hatására oxigén fejlődik a kálium-klorátból. Az oxigén begyújtja a ként és az antimon-szulfidot.
Felhasználják a textilfestésben oxidálószernek. Laboratóriumban oxigén fejlesztésére használják, katalizátorként általában mangán-dioxidot adnak hozzá. Régen a híg oldatát (1-3%) toroköblítőként alkalmazták, de már nem használják mérgező hatása miatt.
Nyilasi János: Szervetlen kémia
↑ a b c d e f g h i A kálium-klorát vegyülethez tartozó bejegyzés az IFA GESTIS adatbázisából. A hozzáférés dátuma: 2010. december 28. (JavaScript szükséges) (angolul)
A lap eredeti címe: „https://hu.wikipedia.org/w/index.php?title=Kálium-klorát&oldid=24407030”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. november 22., 10:26
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.